
I.  OPĆI PODATCI
Osječko-baranjska županija provodi postupak javne nabave kao središnje tijelo (dalje: Središnje tijelo) za potrebe korisnika (23 osnovne i jedne srednje škole; dalje: korisnici) koji su je ovlastili, čiji se popis nalazi u točki 47. Dokumentacije o nabavi (dalje: DoN). Nakon provedenog postupka javne nabave Središnje tijelo sklopiti će okvirni sporazum s odabranim ponuditeljem, a korisnici će u pisanom obliku sklopiti pojedinačne ugovore s rokom do 31. prosinca 2019. godine.
1. Podaci o središnjem tijelu:
Naziv:

OSJEČKO-BARANJSKA ŽUPANIJA 
Sjedište:
Trg Ante Starčevića 2, Osijek
OIB:

10383308860
Telefon:
031/221-801
Telefaks:
031/221-802
URL:

http://obz.hr
2. Osoba ili služba zadužena za kontakt:
Služba za kontakt: 
Služba za javnu nabavu
Kontakt osoba:
Marinko Bašurić
Telefon:

031/221-801
e-mail:


nabava@obz.hr
Središnje tijelo i gospodarski subjekti, u ovom postupku javne nabave komuniciraju i razmjenjuju podatke elektroničkim sredstvima komunikacije. 
Iznimno u skladu s člankom 63. Zakona o javnoj nabavi (Narodne novine 120/2016) – skraćeni naziv zakona: ZJN 2016.), Središnje tijelo i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran. Ključni elementi postupka javne nabave uključuju dokumentaciju o nabavi i ponude. 

Zainteresirani gospodarski subjekti zahtjeve za dodatne informacije, objašnjenja ili izmjene u vezi s DoN, Središnjem tijelu dostavljaju putem Elektroničkog oglasnika javne nabave ili elektroničkom poštom.

Upute za dostavljanje navedenih zahtjeva za dodatnim informacijama, objašnjenjem ili izmjenom u vezi s DoN nalaze se na stranicama www.eojn.nn.hr
3. Evidencijski broj nabave:
NVV 6/17
4. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave dokumentacije o nabavi:

Temeljem članka 80. stavka 2. točke 2. ZJN 2016. objavljujemo da ne postoje gospodarski subjekti s kojima je Osječko-baranjska županija u sukobu interesa u smislu članaka 76. i 77. ZJN 2016.

5. Vrsta postupka javne nabave:

Otvoreni postupak javne nabave velike vrijednosti. 

6. Procijenjena vrijednost nabave:

6.128.000,00 kuna (bez PDV-a).
7. Vrsta ugovora o javnoj nabavi:

Roba.

8. Navod sklapa li se ugovor o javnoj nabavi ili okvirni sporazum:

Po provedenom postupku javne nabave Osječko-baranjska županija, kao Središnje tijelo, sklopiti će  okvirni sporazum sa odabranim ponuditeljem. Na temelju okvirnog sporazuma svaki korisnik će s odabranim ponuditeljem sklopiti dvogodišnji ugovor.

9. Navod uspostavlja li se dinamički sustav nabave:

Ne uspostavlja se dinamički sustav nabave.

10. Navod provodi li se elektronička dražba:

Elektronička dražba neće se provoditi.

11. Internetska stranica na kojoj je objavljeno izvješće o provedenom prethodnom savjetovanje sa zainteresiranim gospodarskim subjektima:
Temeljem članka 198. stavka 3. ZJN 2016 Središnje tijelo je Nacrt DoN, koja sadrži opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i prijedlog Okvirnog sporazuma i troškovnik, dana __. _____ 2017. godine stavila na prethodno savjetovanje sa zainteresiranim gospodarskim subjektima u trajanju do __. ______ 2017. godine, javnom objavom na svojim internetskim stranicama http://www.obz.hr/hr/index.php?tekst=1850.

Do isteka roka prethodnog savjetovanja pristigle su primjedbe i prijedlozi jednog zainteresiranog gospodarskog subjekta. Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno je na internetskim stranicama Središnjeg tijela http://www.obz.hr/hr/index.php?tekst=1850..

Molimo gospodarske subjekte da svakako posjete našu internetsku stranicu i pročitaju navedeno izviješće kako bi dobili uvid u primjedbe i prijedloge gospodarskih subjekata koji su sudjelovali u prethodnom savjetovanju kao i obrazloženja o prihvaćenim ili neprihvaćenim primjedbama i prijedlozima.
II. PODATCI O PREDMETU NABAVE

12. Opis predmeta nabave:
Predmet nabave je lož-ulje ekstra lako za osnovne i srednju školu Osječko-baranjske županije i isporuka na lokacije sukladno popisu koji se nalazi u troškovniku u Prilogu 1. Dokumentacije o nabavi.
CPV: 09135100-5 Ulje za loženje.
Ponuđeni naftni derivati moraju zadovoljavati uvjete utvrđene propisima o kakvoći goriva i drugim propisima koji su na snazi u vrijeme isporuke goriva naručitelju.

13. Opis i oznaka grupa predmeta nabave:

Nije dozvoljeno nuđenje po grupama.

S obzirom da se u ovom slučaju radi o otvorenom postupku javne nabave velike vrijednosti, a Središnje tijelo isti nije podijelio na grupe predmeta nabave, sukladno članku 204. stavku 2. ZJN 2016. u ovoj točki Dokumentacije o nabavi, Središnje tijelo naznačava glavne razloge za takvu odluku:

· Središnje tijelo ovaj predmet nabave, na temelju objektivnih kriterija za podjelu predmeta nabave na grupe iz članka 204. stavka 2. ZJN 2016. (primjerice: vrsta, svojstva, namjena, mjesto ili vrijeme ispunjenja), nije podijelio na grupe jer isti za naručitelja predstavlja jednu tehničku, tehnološku, oblikovnu, funkcionalnu i drugu objektivno odredivu cjelinu

· Predmet nabave je složen zbog lokacija isporuke i uvjeta prijevoza robe, kao i ujednačenosti kvalitete robe za sve korisnike te je za Središnje tijelo jedino prihvatljivo rješenje da sklopi Okvirni sporazum za cjeloviti predmet nabave s jednim ugovarateljem. Sklapanje više Okvirnih sporazuma za više grupa i s više ugovaratelja za Središnje tijelo bilo bi teže provedivo, rizično, te bi zahtijevalo značajno veće troškove.

· Samo jedan službenik radi administriranje svih poslova vezanih za osnovne škole na području Županije i upravljanje sa više ugovora u slučaju podjele u grupe znatno povećava opseg posla, što je jednom djelatniku nemoguće izvršavati. Također, Središnje tijelo za predmetnu nabavu sredstva prima iz Državnog proračuna u okviru decentraliziranih sredstava za osnovno školstvo u ukupnom iznosu za sve materijalne rashode za škole, što je ove godine na razini 36.525.290,00 kuna. Poznato je da na veću količinu robe gospodarski subjekti daju veći rabat, što znači da će Središnje tijelo, ako podjeli predmet nabave na grupe, skuplje plati lož-ulje, što za posljedicu ima manje sredstava za prijevoz učenika, električnu energiju, plin, pelete, uredski materijal i dr.

14. Količina predmeta nabave:
Količine su predviđene (okvirne) i nalaze se u troškovniku koji se nalazi u Prilogu 1. DoN.
Stvarno nabavljena  količina predmeta nabave na temelju okvirnog sporazuma može biti veća ili manja od predviđene količine.

15. Tehničke specifikacije predmeta nabave:

Tehnička specifikacija predmeta nabave i količina u cijelosti je iskazana u troškovniku koji se nalazi u Prilogu 1. DoN.

16. Troškovnik:
Nestandardizirani troškovnik je sastavni dio ove Dokumentacije i nalaze se u Prilogu 1. Dokumentacije o nabavi u excel dokumentu.
17. Mjesto izvršenja ugovora:

Osnovne i srednja škola Osječko-baranjske županije sukladno popisu koji se nalazi u troškovniku u Prilogu 1. Dokumentacije o nabavi.

18. Rok početka i završetka izvršenja okvirnog sporazuma:

Početak izvršenja usluge je od 1. siječnja 2018. godine a završetak 31. prosinca 2019. godine. 
III. OSNOVE ZA ISKLJUČENJE GOSPODARSKOG SUBJEKTA
19. Obvezne osnove za isključenje gospodarskog subjekta:

Temeljem članka 251. i 252. ZJN 2016 javni Središnje tijelo obvezno je isključiti gospodarskog subjekta iz postupka javne nabave ako utvrdi da:
19.1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu     zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

19.2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Način dokazivanja nepostojanje osnova za isključenje gospodarskog subjekta iz podtočaka 19.1.i 19.2.

- Za potrebu utvrđivanja gore navedenih osnova za isključenje, ponuditelj  kao preliminarni dokaz ispunjava obrazac Europske jedinstvene dokumentacije ( u nastavku: ESPD), Dio III: Osnove za isključenje, Odjeljak A: Osnove povezane s kaznenim presudama, u tablici redak 2, za sve gospodarske subjekte u ponudi zasebno, osim za podugovaratelja na čiju se sposobnost gospodarski subjekt ne oslanja. 
- Prije donošenja odluke o odabiru, Središnje tijelo će od ponuditelja koji je podnio ekonomski najpovoljniju ponudu zatražiti Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz podtočke 19.1. ili podtočke 19.2. DoN.
Navedeni dokumenti se dostavljaju za gospodarski subjekt/te i svaku osobu koja je član, upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta.

- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz podtočke 19.1. ili podtočke 19.2. DoN, gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
Izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Gospodarski subjekt koji ima poslovni nastan u Republici Hrvatskoj odnosno osoba koja je državljanin Republike Hrvatske dostavlja izjavu s ovjerenim potpisom kod javnog bilježnika.

19.3. postoje osnove za isključenje iz podtočaka 19.1. i 19.2. ove točke u bilo kojem trenutku tijekom postupka javne nabave
19.4. ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Središnje tijelo neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Način dokazivanja nepostojanje osnova za isključenje gospodarskog subjekta iz podtočke 19.4.

- Za potrebu utvrđivanja gore navedene osnove za isključenje, ponuditelj kao preliminarni dokaz ispunjava obrazac ESPD, Dio III: Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje u tablici redak 1., za sve gospodarske subjekte u ponudi zasebno, kao i za sve  podugovaratelje. 
- Prije donošenja odluke o odabiru, Središnje tijelo će od ponuditelja koji je podnio ekonomski najpovoljniju ponudu zatražiti Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz ove podtočke.
- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti, gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
20. Mjere za otklanjanje osnova za isključenje:

Temeljem članka 255. ZJN 2016 gospodarski subjekt kod kojeg su ostvarene osnove za isključenje iz podtočke 19.1. i 19.2. DoN može Središnjem tijelu dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Poduzimanje navedenih mjera gospodarski subjekt dokazuje:

· plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

· aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

· odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Pojašnjenje:

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Središnje tijelo neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz ove točke do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN 2016 iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz članka 254. ZJN 2016 iz postupka javne nabave je dvije godine od dana dotičnog događaja.

IV. KRITERIJI ZA ODABIR GOSPODARSKOG SUBJEKTA 
(UVJETI SPOSOBNOSTI)
21. Ekonomska i financijska sposobnost:

Gospodarskom subjektu u posljednjih šest mjeseci nije bio blokiran račun više od tri dana neprekidno, a ukupno ne više od deset dana sveukupno za navedeno razdoblje.

Budući da izvršenje predmeta nabave podrazumijeva korištenje sredstava ponuditelja koja će korisnici podmiriti tek 15 (petnaest) dana nakon zaprimanja računa, ovim dokazom ponuditelj dokazuje da je solventan, odnosno da ima stabilno poslovanje te da će pravovremeno podmirivati sve obveze koje će imati zbog ove nabave.

Način dokazivanja ekonomske i financijske sposobnosti

Za potrebu utvrđivanja gore navedenog kriterija za odabir gospodarskog subjekta, ponuditelj kao preliminarni dokaz ispunjava obrazac ESPD, Dio IV.: Kriteriji za odabir gospodarskog subjekta, Odjeljak B: Ekonomska i financijska sposobnost, u tablici pod 6), za sve gospodarske subjekte u ponudi zasebno, osim za podugovaratelja na čiju se sposobnost gospodarski subjekt ne oslanja.

Prije donošenja odluke o odabiru, Središnje tijelo će od ponuditelja koji je podnio ekonomski najpovoljniju ponudu zatražiti ažurirani dokument, a ponuditelj će dostaviti BON 2 ili SOL 2 odnosno odgovarajući bankovni izvadak kojim se dokazuje da gospodarski subjekt u posljednjih šest mjeseci (računajući od bilo kojeg dana od početka postupka javne nabave do isteka roka za dostavu ponuda) nije imao blokiran račun više od tri dana neprekidno, a ukupno ne više od deset dana.
22. Tehnička i stručna sposobnost:

Popis glavnih isporuka robe istih ili sličnih kao što je predmet nabave (isporuka lož-ulja) pruženih u godini u kojoj je započeo postupak javne nabave i tijekom tri godine koje prethode toj godini.

Ponuditelj mora dokazati da je u navedenom periodu izvršio isporuku iste ili slične robe (isporuka lož-ulja) minimalne vrijednosti od 6.000.000,00 kuna (bez PDV-a) (vrijednost se dokazuje kumulativno s najviše tri ugovora).
Način dokazivanja tehničke i stručne sposobnosti

Za potrebu utvrđivanja gore navedenog kriterija za odabir gospodarskog subjekta, ponuditelj kao preliminarni dokaz ispunjava obrazac ESPD, Dio IV.: Kriteriji za odabir gospodarskog subjekta, Odjeljak C: Tehnička i stručna sposobnost, u tablici pod 1b), za sve gospodarske subjekte u ponudi zasebno, osim za podugovaratelja na čiju se sposobnost gospodarski subjekt ne oslanja.

Prije donošenja odluke o odabiru, Središnje tijelo će od ponuditelja koji je podnio ekonomski najpovoljniju ponudu zatražiti ažurirani dokument, a ponuditelj će dostaviti Popis glavnih isporuka robe koji mora sadržavati:

· vrijednost isporučene robe

· datum (ili mjesec) završetka isporuke

· naziv druge ugovorne strane
Uvjeti sposobnosti u slučaju zajednice gospodarskih subjekata:

U slučaju zajednice gospodarskih subjekata Središnje tijelo će prihvatiti uvjet ekonomske i financijske te tehničke i stručne sposobnosti od bilo kojeg člana zajednice gospodarskih subjekata.  
23. Oslanjanje na sposobnost drugih subjekata:
23.1. Gospodarski subjekt može se u postupku javne nabave, radi dokazivanja ispunjavanja kriterija za odabir gospodarskog subjekta iz točaka 21. i 22. DoN, osloniti na sposobnost drugih subjekata bez obzira na pravnu prirodu njihova međusobnog odnosa.

23.2. Ako se gospodarski subjekt oslanja na sposobnost drugih subjekata, mora dokazati Središnjem tijelu da će imati na raspolaganju potrebne resurse za izvršenje okvirnog sporazuma, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

23.3. Središnje tijelo obvezno je, sukladno pododjeljcima 1. – 3. Odjeljka C ZJN 2016, provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

23.4. Središnje tijelo će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz prethodnog stavka ove točke, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

V. EUROPSKA JEDINSTVENA DOKUMENTACIJA O NABAVI 

(European Single Procurement Document – ESPD)
24. Europska jedinstvena dokumentacija o nabavi (European Single Procurement Document – ESPD):

24.1. Gospodarski subjekt je obvezan u svojoj ponudi dostaviti Europsku jedinstvenu dokumentaciju o nabavi (European Single Procurement Document – ESPD) koja je ažurirana formalna izjava gospodarskog subjekta,a služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

· nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)- točka 19.  DoN
· ispunjava tražene kriterije za odabir gospodarskog subjekta – točka 21. i 22. DoN.
· može dostaviti dokumente iz točaka 19., 21. i 22. DoN.
24.2. Gospodarski subjekt dostavlja europsku jedinstvenu dokumentaciju o nabavi na standardnom obrascu u doc. formatu koji se nalazi u Prilogu 2. DoN.
Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja samo jedan ESPD obrazac.

U slučaju zajednice gospodarskih subjekata svi članovi zajednice gospodarskih subjekata obavezni su dostaviti zasebni ESPD obrazac.
24.3. Ako se gospodarski subjekt oslanja na sposobnost drugog subjekta, obvezan je u ponudi dostaviti zasebnu europsku jedinstvenu dokumentacija o nabavi koja sadržava podatke podtočke 24.1. za tog subjekta.

24.4. Ako gospodarski subjekt za izvršenje dijela ugovora angažira jednog ili više podugovaratelja na čiju se sposobnost ne oslanja, obvezan je za svakog podugovaratelja u ponudi dostaviti zasebni ESPD kojim potvrđuje da svaki podugovaratelj nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno podtočki 19.4. DoN.
24.5. U europskoj jedinstvenoj dokumentaciji o nabavi navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Središnjem tijelu dostaviti te dokumente.
Ako Središnje tijelo može dobiti popratne dokumente izravno, pristupanjem bazi podataka, gospodarski subjekt u europskoj jedinstvenoj dokumentaciji o nabavi navodi podatke koji su potrebni u tu svrhu, npr. internetska adresa baze podataka, svi identifikacijski podatci i izjava o pristanku, ako je potrebno.

24.6. Središnje tijelo može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.

Ako se ne može obaviti provjera ili ishoditi potvrda iz prethodnog stavka, Središnje tijelo može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Središnje tijelo će prije donošenja odluke u ovom postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente u skladu s točkama 19. do 22. DoN, osim ako već posjeduje te dokumente.

Središnje tijelo može pozvati gospodarske subjekte da nadopune ili objasne dokumente zaprimljene sukladno točkama 19. do 22. DoN.
Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točaka 19. do 22. DoN, Središnje tijelo obvezno je odbiti ponudu tog ponuditelja te postupiti sukladno stavku članku 263. stavku 1. ZJN 2016 u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

25.7. ESPD obrazac je prilog 2. DoN. Radi lakšeg snalaženja gospodarskih subjekata prilikom popunjavanja ESPD-a, Središnje tijelo je žuto označilo polja koja treba popuniti. Popunjeni ESPD obrazac ne mora biti potpisan niti ovjeren.
IV. PODATCI O PONUDI

25. Sadržaj i način izrade ponude:

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. 

Pri izradi ponude ponuditelj se mora pridržavati zahtjeva i uvjeta iz DoN te ne smije mijenjati ni nadopunjavati tekst DoN.

Ponuda se dostavlja elektroničkim sredstvima komunikacije. 

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati. 

Ponuda obvezuje ponuditelja do isteka roka valjanosti ponude, a na zahtjev Središnjeg tijela ponuditelj može produžiti rok valjanosti svoje ponude.

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te Središnje tijelo ne smije odbiti takvu ponudu samo zbog toga razloga.

PONUDA SADRŽI NAJMANJE:

1. Uvez ponude

2. Jamstvo za ozbiljnost ponude (Podtočka 37.1.) ili

3. Dokaz o uplaćenom jamstvu za ozbiljnost ponude skeniran i priložen uz elektroničku ponudu  – ako je primjenjivo (u slučaju novčanog pologa)
4. Popunjen ESPD obrazac (Točka 25.; Prilog 2)

5. Popunjen troškovnik (Točka 16.; Prilog 1.) 

6. Izjavu o roku isporuke (Točka 31.)

7. Dokaz o važećoj cijeni lož-ulja na dan objave Obavijesti o nadmetanju u Elektroničkom oglasniku javne nabave Republike Hrvatske
Traženo jamstvo za ozbiljnost ponude koje u ovom trenutku nije moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja naručitelju u zatvorenoj poštanskoj omotnici na adresu za dostavu ponuda te takva omotnica sadrži sve tražene podatke, s dodatkom „dio/dijelovi ponude koji se dostavlja/ju odvojeno“.
26. Način dostave ponude:

26.1. Sukladno članku 68. stavku 2. ZJN 2016 u ovom postupku javne nabave obvezna je elektronička dostava ponuda. 

Elektronička dostava ponuda provodi se putem Elektroničkog oglasnika javne nabave Republike Hrvatske, vezujući se na elektroničku obavijest o nadmetanju te na elektronički pristup dokumentaciji o nabavi. 

Središnje tijelo otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske (u nastavku: Oglasnik), zastoj u radu Oglasnika ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem Oglasnika.

Detaljne upute vezane za elektroničku dostavu ponuda dostupne su na stranicama Elektroničkog oglasnika javne nabave, na adresi https://eojn.nn.hr/Oglasnik/.

Postupanje u slučaju nedostupnosti EOJN RH propisano je člancima 32.- 42. Pravilnika o dokumentaciji o nabavi te ponudi u postupcima javne nabave.

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok Središnje tijelo produlji rok za dostavu sukladno članku 240. stavku 3. ZJN 2016.
26.2. Dijelovi ponude koji se ne mogu dostaviti putem Elektroničkog oglasnika javne nabave Republike Hrvatske, dostavljaju se u zatvorenoj omotnici na adresu:

Osječko-baranjska županija, Služba za javnu nabavu, Kapucinska 40/II, 31000 Osijek.
Na omotnici mora biti naznačeno:

- na prednjoj strani:  

OSJEČKO-BARANJSKA ŽUPANIJA

SLUŽBA ZA JAVNU NABAVU

Kapucinska 40/II

31000 OSIJEK
Ev. br. nabave: NVV 6/17
Predmet nabave: Nabava lož-ulja za osnovne i srednju školu 

Osječko-baranjske županije
dio/dijelovi ponude koji se dostavlja/ju odvojeno
››NE OTVARAJ‹‹

- na poleđini:

NAZIV I ADRESA PONUDITELJA/ZAJEDNICE PONUDITELJA

27. Varijante ponuda:

Varijante ponuda nisu dopuštene.

28. Način određivanja cijene ponude:
Cijena je promjenjiva za vrijeme trajanja okvirnog sporazuma. 

U troškovnik gospodarski subjekt upisuje jediničnu cijenu za lož-ulje uz uporabu Platts kotacije (službena kotacija raspona cijena naftnih derivata koji odgovaraju europskim standardima kvalitete na europskom tržištu) i tečaja važećeg na dan objave Obavijesti o nadmetanju u Elektroničkom oglasniku javne nabave Republike Hrvatske izračunatu prema sljedećoj jednadžbi:  

· PC = prodajna cijena u HRK/l (tri decimalna mjesta); 

· CIF Med = srednja dnevna burzovna cijena naftnih derivata u USD/t objavljena u 'Platt’s European Marketscan' (službena kotacija raspona cijena naftnih derivata koji odgovaraju europskim standardima kvalitete na europskom tržištu); 

· T = srednji dnevni tečaj u HRK/USD (šest decimalnih mjesta) koji objavljuje Hrvatska narodna banka za dan za koji je objavljena srednja dnevna burzovna cijena naftnih derivata (CIF Med); 

· i = dnevni podaci: i=1, 2, 3, ..., n; 

· n = broj objavljenih srednjih dnevnih burzovnih cijena naftnih derivata (CIF Med) unutar obračunskog razdoblja; 

· ρ = gustoća naftnog derivata (ρ=0,845 kg/l za plinska ulja); 

· P = premija prodavatelja (izražena u HRK/l na tri decimalna mjesta) 

Na cijenu se dodaju iznosi za trošarine i PDV, u skladu sa zakonskim aktima. 

Promjena cijena: Cijene naftnih derivata mijenjaju se svakih sedam dana. Dan primjene novih cijena naftnih derivata je utorak u 0,01 sati. Cijene naftnih derivata obračunavaju se posljednjeg radnog dana koji prethodi danu primjene (dan obračuna). 

U koliko ponuda ponuditelj bude odabrana na nadmetanju za daljnje izračunavanje cijene se koriste prosjek prosjeka dnevnih umnožaka srednje vrijednosti kotacija objavljenih u »PLATT's EUROPEAN MARKETSCAN« na paritetu CIF Med (Genova/Lavera), Gasoil 0.1% (za EURO LUEL) i srednjeg tečaja HNB HRK/USD, objavljene u tjednu koji prethodi tjednu isporuke. U obračun se uzima tečaj samo za one dane za koje postoje kotacije.

Premija navedena u troškovniku fiksna je i nepromjenjiva za vrijeme trajanja okvirnog sporazuma. 

Ponuditelj je dužan Upravnom odjelu za prosvjetu, kulturu, šport i tehničku kulturu Osječko-baranjske županije dostaviti obračun novih cijena u pisanom obliku na dan promjene cijena naftnih derivata zaključno do 15,00 sati.

U ponudi je potrebno dostaviti dokaz o važećoj cijeni lož-ulja na dan objave Obavijesti o nadmetanju u Elektroničkom oglasniku javne nabave Republike Hrvatske.

U cijenu ponude su uračunati svi troškovi uključujući i prijevoz na lokaciju korisnika, bez poreza na dodanu vrijednost, koji se iskazuje zasebno iza cijene ponude.

U koliko ponuditelj odobri popust, a s obzirom da se radi o promjenjivoj cijeni, mora ga iskazati u troškovniku. Također, prilikom svakog ispostavljenog računa isporučitelj je obvezan vidljivo iskazati jediničnu cijenu po litri, popust u apsolutnom iznosu, iznos poreza i ukupnu cijenu sa porezom.
U slučaju pojavljivanja razlike između planirane okvirne potrošnje sa stvarno potrošenim količinama, odabrani ponuditelj neće obračunavati nikakve naknade za odstupanje ili slične troškove.
29. Valuta ponude:

Cijena ponude izražava se u hrvatskim kunama.
30. Kriterij za odabir ponude:
Kriterij odabira ponude je ekonomski najpovoljnija ponuda. 

1. Cijena- 90%

2. Rok isporuke- 10%

Radi lakšeg računanja svakom kriteriju prema njegovom relativnom značaju dodijeliti će se maksimalni broj bodova (zaokruženo na dvije decimale):

1. Cijena- 90%=> 90 bodova 

2. Rok isporuke- 10%=> 10 bodova

Formula po kojoj se izračunava ekonomski najpovoljnija ponuda je:

T = C + RI 
T = ukupan broj bodova

C = broj bodova koji je ponuda dobila za ponuđenu cijenu

RI = broj bodova koji je ponuda dobila za ponuđeni rok isporuke

· CIJENA 90%

Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno slijedećoj formuli:

C = NC/CP * 90
C – broj bodova koji je ponuda dobila za ponuđenu cijenu 

NC – najniža cijena ponuđena u postupku nabave

CP – cijena ponude koja je predmet ocjene

90 – maksimalni broj bodova

- U cijenu moraju biti uračunati troškovi svi troškovi.

- Obzirom da naručitelj ne može koristiti pravo na pretporez, uspoređivat će se cijene ponuda s porezom na dodanu vrijednost

· ROK ISPORUKE 10 % 

- Rok isporuke izražava se u satima.

- Ponuditelj u ponudi dostavlja Izjavu o roku isporuke. 

- Maksimalni broj bodova dodijelit će se ponudi u kojoj je iskazan najkraći rok isporuke.
Ovisno o najkraćem roku isporuke ostale ponude će dobiti manji broj bodova sukladno slijedećoj formuli:

RI = NRI/RIP * 10

RI – broj bodova koji je ponuda dobila za ponuđeni rok isporuke
RIP– rok isporuke ponude koja je predmet ocjene

NRI– najkraći rok isporuke ponuđen u postupku nabave

10 – maksimalni broj bodova

· Primjeri izračuna:

Podaci iz dostavljenih ponuda:
Kriteriji                         Ponuda A         Ponuda B        Ponuda C
Cijena ponude(kn)    1.150.000,00     1.250.000,00    1.100.000,00

Rok isporuke                    24                       48                    72
Cijena:

-Maksimalni broj bodova je 90.

-Naručitelj je odredio primjenu formule C = NC/CP * 90
Ponuda A= 86,09
Ponuda B= 79,20
Ponuda C= 90,00

Rok isporuke:
-Maksimalni broj bodova je 10

-Naručitelj je odredio primjenu formule RI = NRI/RIP * 10
Ponuda A = 10,00

Ponuda B = 5,00

Ponuda C = 3,33
Izračun

         Kriteriji                    Ponuda A        Ponuda B       Ponuda C
Cijena ponude                 86,09                 79,20              80,00

Rok isporuke                   10,00                   5,00                3,33
                     Ukupni broj bodova           96,09                 84,20              83,33
Rezultat: Najpovoljnija je ona ponuda čiji je ukupni broj bodova najveći odnosno najbliži 100, a to je u ovom slučaju ponuda A.
31. Jezik i pismo na kojem se izrađuje ponuda:
Ponuda se izrađuje na hrvatskom jeziku i latiničnom pismu
32. Rok valjanosti ponude:
Rok valjanosti ponude je minimalno do __. __________ 2017. godine. 

Ako tijekom postupka javne nabave istekne rok valjanosti ponude i jamstva za ozbiljnost ponude, Središnje tijelo obvezno je prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku ne kraćem od pet dana.
33. Ponuda dostavljena elektroničkim sredstvom komunikacije putem EOJN RH:

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te Središnje tijelo ne smije odbiti takvu ponudu samo zbog toga razloga.

V. OSTALE ODREDBE

34. Odredbe koje se odnose na zajednicu gospodarskih subjekata:
Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.

Ponuda zajednice gospodarskih subjekata mora sadržavati podatke o svakom članu zajednice gospodarskih subjekata, kako je određeno obrascem Elektroničkog oglasnika javne nabave, uz obveznu naznaku člana zajednice gospodarskih subjekata koji je ovlašten za komunikaciju s Središnjim tijelom. 

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim točkom 23. DoN (Članci 273. 274. 275. 276. 277. i 278. ZJN 2016.).

Korisnici neposredno plaćaju svakom članu zajednice ponuditelja za onaj dio okvirnog sporazuma koji je on izvršio, ako zajednica ponuditelja ne odredi drugačije. 

U ponudi zajednice ponuditelja mora biti navedeno koji će dio okvirnog sporazuma (predmet, količina, vrijednost i postotni dio) izvršavati pojedini član zajednice ponuditelja.

U slučaju zajednice ponuditelja svi članovi zajednice gospodarskih subjekata ponuditelja moraju dostaviti zaseban ESPD i pojedinačno dokazati nepostojanje okolnosti iz točke 19. DoN.
U slučaju zajednice ponuditelja u ESPD obrascu Dio II.: Podaci o gospodarskom subjektu A: PODACI O GOSPODARSKOM SUBJEKTU ispod stupca „Sudjeluje li gospodarski subjekt u postupku nabave zajedno s drugim gospodarskim subjektima ?“ u stupcu „Ako je odgovor da: a) navedite ulogu gospodarskog subjekta u skupini (voditelj, odgovoran za određene zadaće…) mora biti napisano:
-  koji član zajednice gospodarskih subjekata je odgovoran za određene zadaće, odnosno za potpisivanje ugovora o javnoj nabavi

- koji član zajednice gospodarskih subjekata je zadužen za komunikaciju sa naručiteljem u smislu eventualnih zahtjeva za pojašnjenje ponude, upotpunjavanja ponude, prihvata ispravka računske pogreške, dostave popratnih ažuriranih dokumenata i sl. 

35. Odredbe koje se odnose na podugovaratelje:
35.1. Gospodarski subjekt koji namjerava dati dio okvirnog sporazuma u podugovor obvezan je u ponudi:

- navesti koji dio okvirnog sporazuma namjerava dati u podugovor (predmet ili količina, vrijednost ili postotni udio)

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

- dostaviti europsku jedinstvenu dokumentaciju o nabavi za podugovaratelja.
Ako je gospodarski subjekt dio okvirnog sporazuma dao u podugovor, podaci iz ove podtočke moraju biti navedeni u okvirnom sporazumu.
35.2. Ugovaratelj može tijekom izvršenja okvirnog sporazuma od Središnjeg tijela zahtijevati:

- promjenu podugovaratelja za onaj dio okvirnog sporazuma koji je prethodno dao u podugovor

- uvođenje jednog ili više novih podugovaratelja čiji ukupni udio ne smije prijeći 30 % vrijednosti okvirnog sporazuma bez poreza na dodanu vrijednost, neovisno o tome je li prethodno dao dio okvirnog sporazuma u podugovor ili nije

- preuzimanje izvršenja dijela okvirnog sporazuma koji je prethodno dao u podugovor.

Uz navedene zahtjeve iz ove podtočke, ugovaratelj Središnjem tijelu dostavlja podatke i dokumente sukladno podtočci 35.1. za novog podugovaratelja.

35.3. Sukladno članku 221. stavak 1. ZJN 2016 podugovaratelj mora dokazati nepostojanje okolnosti iz podtočke 19.4. DoN.
35.4. Središnje tijelo ne smije odobriti zahtjev ugovaratelja:

- u slučaju iz podtočke 35.2., prve i druge alineje, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje

- u slučaju iz podtočke 352., treće alineje, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje okvirnog sporazuma.

35.5. Podatci o imenovanim podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) i dijelovi ugovora koje će oni izvršavati (predmet ili količina, vrijednost ili postotni udio) su obvezni sastojci okvirnog sporazuma.

35.6. Korisnici su obvezni neposredno plaćati podugovarateljima, u slučaju kada se dio ugovora daje u podugovor. Ugovaratelj mora svom računu priložiti račune svojih podugovaratelja koje je prethodno potvrdio.
36. Jamstva
36.1 Jamstvo za ozbiljnost ponude:

Ponuditelj je obvezan u ponudi priložiti jamstvo za ozbiljnost ponude u apsolutnom iznosu od 100.000,00 kuna u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilniku o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima.

Ako istekne rok valjanosti ponude, Središnje tijelo će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. 

Jamstvo za ozbiljnost ponude dostavlja se u izvorniku. Izvornik ne smije biti ni na koji način oštećen (bušenjem, klamanjem i sl.). 

U slučaju zajednice ponuditelja, Središnje tijelo će prihvatiti jamstvo koje glasi na bilo kojega člana zajednice ponuditelja (garanta).

Izvornik jamstva za ozbiljnost ponude dostavlja se odvojeno od elektroničke dostave ponude, u papirnatom obliku, poštom ili dostavom u zatvorenoj omotnici na kojoj su navedeni podaci sukladno podtočki 26.2. DoN. 

Središnje tijelo obvezno je vratiti ponuditeljima jamstvo za ozbiljnost ponude u roku od deset dana od dana potpisivanja okvirnog sporazuma i dostave jamstva za uredno ispunjenje okvirnog sporazuma.
36.2. Jamstvo za uredno ispunjenje okvirnog sporazuma, za slučaj povrede sporazumnih obveza:

Ugovaratelj je dužan nakon primitka potpisanog okvirnog sporazuma, a najkasnije u roku od osam dana, Središnjem tijelu predati jamstvo za uredno ispunjenje okvirnog sporazuma u vrijednosti 5% (pet posto) ugovorenog iznosa bez poreza na dodanu vrijednost, u obliku bankarske garancije „bez prigovora“ i „na prvi poziv“ na kojoj je kao korisnik naznačena Osječko-baranjska županija sukladno članku 1039. Zakona o obveznim odnosima s jamstvenim rokom do 31. siječnja 2020.godine.

Ako jamstvo za uredno izvršenje ugovora ne bude naplaćeno, Središnje tijelo će ga vratiti ugovaratelju nakon isteka jamstvenog roka.

36.3. Napomena:

Sukladno članku 214. stavku 4. Zakona o javnoj nabavi, neovisno o sredstvima jamstva iz ove točke koje je Središnje tijelo odredilo, ponuditelj može dati novčani polog u traženom iznosu (odnosi se na sva jamstva). Novčani polog može se uplatiti na: 

IBAN:HR2423600001800014000
MB:   02759489
OIB:  10383308860
RKP: 33626
Banka: Zagrebačka banka d.d. Zagreb
Korporativni centar Osijek
Ribarska 4, 31 000 Osijek
Model: HR68

Poziv na broj: 7307-OIB uplatitelja

37. Datum, vrijeme i mjesto dostave jamstva i javnog otvaranja ponuda:
Ponuditelji su dužni ponude dostaviti predajom u Elektronički oglasnik javne nabave, a dijelove ponude koji se dostavljaju odvojeno predati, zaključno do __. ______ 2017. godine do __:__ sati.
Javno otvaranje ponuda održat će se __. ______2017. godine u __:__ sati u prostorijama Službe za javnu nabavu, Kapucinska 40/II, Osijek.  

Javnom otvaranju ponuda smiju prisustvovati ovlašteni predstavnici ponuditelja i druge osobe.

Pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje (Prilog 3. Dokumentacije) predati članovima Stručnog povjerenstva za javnu nabavu neposredno prije javnog otvaranja ponuda.
38. Dokumenti koji će se nakon završetka postupka javne nabave vratiti ponuditeljima:
Središnje tijelo će vratiti neodabranim ponuditeljima jamstvo za ozbiljnost ponude, odnosno izvršiti povrat novčanog pologa u roku od deset dana od dana potpisivanja okvirnog sporazuma i dostave jamstva za uredno ispunjenje okvirnog sporazuma.
39. Prijedlog okvirnog sporazuma:
Prijedlog okvirnog sporazuma je sastavni dio Dokumentacije o nabavi (Prilog 4.).

Nakon proteka roka mirovanja Središnje tijelo će pozvati odabranog ponuditelja da potpiše okvirni sporazum ili mu isti proslijediti na potpis, ovisno o dogovoru. 
Sporazumne strane su dužne potpisati okvirni sporazum u roku od 30 (trideset) dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, Središnje tijelo će smatrati kako je ponuditelj odbio potpisati okvirni sporazum i naplatiti jamstvo za ozbiljnost ponude temeljem članka 214. stavka 1. točke 1. ZJN 2016.

40. Rok za donošenje odluke o odabiru:
Rok za donošenje odluke o odabiru ili odluke o poništenju postupka javne nabave iznosi najduže 60 (šezdeset) dana od isteka roka za dostavu ponuda.

Sukladno članku 301. stavku 5. točki 2. ZJN 2016 Odluku o odabiru ili odluku o poništenju Središnje tijelo će bez odgode dostaviti svakom ponuditelju putem EOJN RH.

Dostava odluke o odabiru ili odluke o poništenju postupka javne nabave smatra se dostavljenom istekom dana javne objave.

41. Rok, način i uvjeti plaćanja:
Ugovaratelj dostavlja račun za isporučeno lož-ulje svakom korisniku na njegovu adresu te rekapitulaciju svih računa za sve škole Središnjem tijelu na adresu: Osječko-baranjska županija, Upravni odjel za prosvjetu, kulturu, šport i tehničku kulturu, Osijek, Županijska 4.

Središnje tijelo će izvršenu isporuku platiti u roku od 15 (petnaest) dana od dana zaprimanja računa.

Ugovoreni iznos na prethodno utvrđen način platiti će se na IBAN ugovaratelja (podugovaratelja).

42. Uvjeti i zahtjevi koji moraju biti ispunjeni sukladno posebnim propisima ili stručnim pravilima:

· Dozvola za obavljanje energetske djelatnosti trgovine na veliko naftnim derivatima koju je gospodarskom subjektu izdala Hrvatska energetska regulatorna agencija (HERA) sukladno odredbama Zakona o tržištu nafte i naftnih derivata i odredbama Zakona o energiji.

· Suglasnost Ministarstva gospodarstva za obavljanje djelatnosti trgovine na veliko i trgovine s trećim zemljama za naftne derivate (loživim uljima) sukladno odredbama Uredbe o uvjetima za obavljanje trgovine na veliko i trgovine s trećim zemljama za određenu robu.
U svrhu dokazivanja ispunjenja uvjeta propisanih posebnim propisima ili stručnim pravilima odabrani ponuditelj je dužan po pozivu Središnjeg tijela dostaviti presliku navedenih dokumenta najkasnije do potpisa okvirnog sporazuma.

Ukoliko najpovoljniji ponuditelj do potpisa okvirnog sporazuma ne dostavi potrebnu presliku smatrat će se da je odustao od svoje ponude te će Središnje tijelo, sukladno članku 214. stavak 1. točka 1. ZJN 2016, naplatiti jamstvo za ozbiljnost ponude.

43. Rok za izjavljivanje žalbe na dokumentaciju o nabavi te naziv i adresa žalbenog tijela:

Pravo na žalbu ima svaki gospodarski subjekt koji ima ili je imao pravni interes za dobivanje okvirnog sporazuma i koji je pretrpio ili bi mogao pretrpjeti štetu od navodnoga kršenja subjektivnih prava.

Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo. 

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb, u pisanom obliku. 

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti Središnjem tijelu u roku za žalbu.

Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno Središnjem tijelu.

Žalba koja nije dostavljena Središnjem tijelu u roku žalbe smatra se nepravodobnom.

Žalba se izjavljuje u roku od deset dana, i to od dana:

1. objave poziva na nadmetanje, u odnosu na sadržaj poziva ili DoN
2. objave obavijesti o ispravku, u odnosu na sadržaj ispravka

3. objave izmjene DoN, u odnosu na sadržaj izmjene DoN
4. otvaranja ponuda u odnosu na propuštanje Središnjeg tijela da valjano odgovori na pravodobno dostavljen zahtjev dodatne informacije, objašnjenja ili izmjene DoN te na postupak otvaranja ponuda

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno prednje navedenom, nema pravo na žalbu u kasnijoj fazi postupka za prethodnu fazu. 

Žalba obvezno sadržava podatke navedene u članku 420., stavku 1. ZJN 2016.

44. Drugi podaci koje naručitelj smatra potrebnima:
44.1. Središnje tijelo može izmijeniti ili dopuniti DoN do isteka roka za dostavu ponuda.
44.2. Gospodarski subjekt može zahtijevati dodatne informacije, objašnjenja ili izmjene u vezi s DoN tijekom roka za dostavu ponuda.

Zahtjev je pravodoban ako je dostavljen najkasnije tijekom osmog dana prije roka određenog za dostavu ponuda.
Pod uvjetom da je zahtjev dostavljen pravodobno, Središnje tijelo obvezno je odgovor, dodatne informacije i objašnjenja bez odgode, a najkasnije tijekom šestog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu DoN, bez navođenja podataka o podnositelju zahtjeva.

Središnje tijelo obvezno je produžiti rok za dostavu ponuda u sljedećim slučajevima:

- ako dodatne informacije, objašnjenja ili izmjene u vezi s DoN, iako pravodobno zatražene od strane gospodarskog subjekta, nisu stavljene na raspolaganje najkasnije tijekom šestog dana prije roka određenog za dostavu

- ako je DoN značajno izmijenjena

- ako EOJN RH nije bio dostupan u slučaju iz članka 239.  ZJN 2016.

U slučajevima iz alineje 1. i 2. ove točke, Središnje tijelo produljuje rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje.

U slučaju iz alineje 3. ove točke, Središnje tijelo produljuje rok za dostavu za najmanje četiri dana od dana slanja ispravka poziva na nadmetanje.

Središnje tijelo nije obvezno produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

Središnje tijelo obvezno je o svakom produženju roka obavijestiti sve gospodarske subjekte na dokaziv način.

44.3. Ažurirani popratni dokumenti:
Središnje tijelo će prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente, osim ako već posjeduje te dokumente.

Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave Središnjem tijelu te dokazuju ono što je gospodarski subjekt naveo u ESPD-u.

Smatra se da Središnje tijelo posjeduje ažurirane popratne dokumente ako istima ima izravan pristup elektroničkim sredstvima komunikacije putem besplatne nacionalne baze podataka na hrvatskom jeziku ili putem EOJN RH.

Ako se pristup bazama podataka obavlja putem EOJN RH, isti generira izvještaj s podacima u vezi s ažuriranim popratnim dokumentima.

Ažurirane popratne dokumente natjecatelji ili ponuditelji mogu dostaviti u neovjerenoj preslici elektroničkim sredstvima komunikacije ili na drugi dokaziv način.

Neovjerenom preslikom smatra se i neovjerena preslika elektroničke isprave na papiru.

U svrhu dodatne provjere informacija Središnje tijelo može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.

Ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 293. ZJN 2016 te Središnje tijelo ne smije zatražiti ponuditelja da iste dostavi tijekom pregleda i ocjene ponuda.

45. Tajnost podataka:
Temeljem članka 52. stavka 1. ZJN 2016 gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponude.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Središnje tijelo ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

46. Popis škola koje sudjeluju u Okvirnom sporazumu:
	Red.
br.
	NAZIV ŠKOLE
	ADRESA
	OIB

	
	
	
	

	
	
	
	

	1
	OŠ ŠEĆERANA, ŠEĆERANA
	31300 Šećerana, Ulica žrtava Domovinskog rata 27 
	70655877361

	2
	OŠ BUDROVCI, BUDROVCI
	31400 Đakovo,  Gupčev trg 8
	75789295679

	3
	OŠ J.A. ĆOLNIĆA, ĐAKOVO
	31400 Đakovo, Trg N.Š. Zrinskog 4
	18161215581

	4
	OŠ SATNICA ĐAKOVAČKA, SATNICA ĐAKOVAČKA
	31421 Satnica Đakovačka, B. J. Jelačića 6
	85892714334

	5
	OŠ M.PETRA KATANČIĆA,
 VALPOVO
	31350 Valpovo, Ive Lole Ribara 3
	04102082761

	6
	OŠ VLADIMIRA NAZORA, FERIČANCI
	31512 Feričanci, Trg M. Gupca 9
	24990581580

	7
	OŠ HINKA JUHNA, PODGORAČ
	31433 Podgorač, H. Juhna 8
	10613555021

	8
	OŠ ČEMINAC, ČEMINAC
	31325 Čeminac, Kolodvorska 48
	87347858365

	9
	OŠ JAGODNJAK, JAGODNJAK
	31324 Jagodnjak, Borisa Kidriča 57
	75291303108

	10
	OŠ POPOVAC, POPOVAC
	31303 Popovac, V. Nazora 26
	30383685427

	11
	OŠ KNEŽEVI VINOGRADI, 
KNEŽEVI VINOGRADI
	31309 Kneževi Vinogradi, Glavna 44
	38585506065

	12
	OŠ ZMAJEVAC, ZMAJEVAC
	31307 Zmajevac, Sportska 2a 
	38824495088

	13
	OŠ LUG, LUG
	31328 Lug, Školska 6
	12846967938

	14
	OŠ BRATOLJUBA KLAIĆA, BIZOVAC
	31222 Bizovac, Ulica Dr. Franje Tuđmana 1
	50138600501

	15
	OŠ "VLADIMIR NAZOR", ČEPIN
	31431 Čepin, Kalnička 17
	19124230169

	16
	OŠ "GORJANI", GORJANI
	31422 Gorjani, Bolokan 20
	38909870307

	17
	OŠ JOSIP KOZARAC, JOSIPOVAC PUNITOVAČKI
	31424 Punitovci, Josipovac Punitovački, Braće Banas 2
	32872583218

	18
	OŠ MILKA CEPELIĆA, VUKA
	31403 Vuka, Milka Cepelića 1
	12465487394

	19
	OŠ DALJ, DALJ
	31226 Dalj, Zagrebačka bb
	16580377908

	20
	OŠ BIJELO BRDO, BIJELO BRDO
	31204 Bijelo Brdo, Bijelo Brdo, N. Tesle 71
	78598666443

	21
	OŠ ANTUNOVAC,
 ANTUNOVAC
	31216 Antunovac, Školska 15
	85288244934

	22
	OŠ ANTE STARČEVIĆA, VILJEVO
	31531 Viljevo, Kralja Tomislava 1
	80641417214

	23
	OŠ DARDA, DARDA
	31326 Darda, Školska 9 
	45135358340

	24
	SŠ DALJ, DALJ
	31226 Dalj, Braće Radića 7
	42749097677


VI. PRILOZI
PRILOG 1. - TROŠKOVNIK
Troškovnik je dostupan za preuzimanje u .xlsx formatu putem Elektroničkog oglasnika javne nabave zajedno s DoN.

PRILOG 2. – ESPD
ESPD obrazac je prilog 2. DoN u doc. formatu i dostupan je za preuzimanje putem Elektroničkog oglasnika javne nabave zajedno s DoN.

PRILOG 3. – OVLAŠTENJE ZA ZASTUPANJE

(Memorandum ponuditelja) 

OSJEČKO- BARANJSKA ŽUPANIJA

PREDMET: Ovlast za zastupanje i sudjelovanje u postupku javnog otvaranja ponuda

Ovime ovlašćujemo svog predstavnika __________________________________________









(ime i prezime)

rođenog ______________________ u ____________________________ na radnom mjestu

(nadnevak rođenja)


(mjesto rođenja)

_____________________________________ da nas zastupa i sudjeluje u postupku javnog

(naziv radnog mjesta)

otvaranja ponuda u otvorenom postupku javne nabave velike vrijednosti lož-ulja za osnovne i srednju školu Osječko-baranjske županije, koje će se održati __. ______2017. godine u __:__  sati u prostorijama Službe za javnu nabavu, Kapucinska 40/II, Osijek.
U _____________, _________ 2017. godine.

ZA PONUDITELJA:
M.P.
_____________________________________

(ime, prezime i potpis ovlaštene osobe)

Napomena: Ovlaštenje se predaje ovlaštenim predstavnicima naručitelja prije početka javnog otvaranja ponuda.

PRILOG 4. – PRIJEDLOG  OKVIRNOG SPORAZUMA
OSJEČKO-BARANJSKA ŽUPANIJA, Osijek, Trg Ante Starčevića 2, OIB 10383308860 koju zastupa župan dr.sc.Vladimir Šišljagić (u daljnjem tekstu: NARUČITELJ)
i

___________________________________________________________________koje zastupa direktor 
__________________________________________ (u daljnjem tekstu: UGOVARATELJ)

sklopili su slijedeći:
OKVIRNI  SPORAZUM 

 ZA  NABAVU LOŽ-ULJA ZA OSNOVNE I

SREDNJU ŠKOLU OSJEČKO-BARANJSKE ŽUPANIJE

(broj: OS- NVV 6/17)

I. PREDMET OKVIRNOG SPORAZUMA
Članak 1.

Predmet ovoga Okvirnog sporazuma (u daljnjem tekstu: Sporazuma) je utvrđivanje uvjeta za sklapanje ugovora o javnoj nabavi lož-ulja (u daljnjem tekstu: ugovor/ugovori) između UGOVARATELJA i osnovnih i srednje škole Osječko-baranjske županije korisnika središnje nabave, (u daljnjem tekstu: Korisnika).

Na temelju provedenog otvorenog postupka javne nabave robe velike vrijednosti u ime Korisnika s namjerom sklapanja Sporazuma u kojem su određeni svi uvjeti za sklapanje ugovora s jednim gospodarskim subjektom za razdoblje od dvije godine, koji se vodi pod evidencijskim brojem NVV 6/17, NARUČITELJ je Rješenjem o odabiru (KLASA:___________ URBROJ:________________ od__.____ 2017. godine) odabrao ponudu UGOVARATELJA broj ______________ od ________  2017. godine kao najpovoljniju ponudu sukladno objavljenom kriteriju za odabir te uvjetima i zahtjevima iz dokumentacije o nabavi.

Sastavni dio ovoga Sporazuma su:

- ponudbeni list i troškovnik iz ponude odabranog ponuditelja

- popis korisnika s lokacijama.
Predmet nabave obuhvaća isporuku lož-ulja u spremnike na lokacije Korisnika s popisa iz prethodnog stavka.

Količine su  predviđene (okvirne), sukladno članku 4. Pravilnika o dokumentaciji o nabavi te ponudi u postupcima javne nabave, a stvarno nabavljena količina na temelju ovoga Sporazuma može biti veća ili manja od predviđene količine.

Članak 2.

Ovim  Sporazumom se utvrđuju svi uvjeti za sklapanje pojedinačnih ugovora o nabavi (dalje: pojedinačni ugovor) između Korisnika i UGOVARATELJA, za opskrbu lož-uljem prema količinama i specifikacijama navedenim u Troškovniku i dokumentaciji o nabavi SREDIŠNJEG TIJELA, ponudi UGOVARATELJA, te uvjetima utvrđenim ovim Sporazum.

II. CIJENA

Članak 3.

Cijena ponude iz članka 1. stavka 2. ovoga Ugovora je:

              ________________________________________________ kn

                         PDV 25%   ________________________________________________kn

Ukupno: ________________________________________________kn

 (slovima: __________________________________________________________________)


Cijena je promjenjiva za vrijeme trajanja Sporazuma.

Cijena ponude određena je uz uporabu Platts kotacije (službena kotacija raspona cijena naftnih derivata koji odgovaraju europskim standardima kvalitete na europskom tržištu) i tečaja važećeg na dan objave Obavijesti o nadmetanju u Elektroničkom oglasniku javne nabave Republike Hrvatske izračunatu prema sljedećoj jednadžbi:  
PC = [image: image5.png]



· PC = prodajna cijena u HRK/l (tri decimalna mjesta); 

· CIF Med = srednja dnevna burzovna cijena naftnih derivata u USD/t objavljena u 'Platt’s European Marketscan' (službena kotacija raspona cijena naftnih derivata koji odgovaraju europskim standardima kvalitete na europskom tržištu); 

· T = srednji dnevni tečaj u HRK/USD (šest decimalnih mjesta) koji objavljuje Hrvatska narodna banka za dan za koji je objavljena srednja dnevna burzovna cijena naftnih derivata (CIF Med); 

· i = dnevni podaci: i=1, 2, 3, ..., n; 

· n = broj objavljenih srednjih dnevnih burzovnih cijena naftnih derivata (CIF Med) unutar obračunskog razdoblja; 

· ρ = gustoća naftnog derivata (ρ=0,845 kg/l za plinska ulja); 

· P = premija prodavatelja (izražena u HRK/l na tri decimalna mjesta) 

Na cijenu se dodaju iznosi za trošarine i PDV, u skladu sa zakonskim aktima 

Cijene naftnih derivata mijenjaju se svakih sedam dana. Dan primjene novih cijena naftnih derivata je utorak u 0,01 sati. Cijene naftnih derivata obračunavaju se posljednjeg radnog dana koji prethodi danu primjene (dan obračuna). 

Za izračun promjene cijene se koriste prosjek prosjeka dnevnih umnožaka srednje vrijednosti kotacija objavljenih u »PLATT's EUROPEAN MARKETSCAN« na paritetu CIF Med (Genova/Lavera), Gasoil 0.1% (za EURO LUEL) i srednjeg tečaja HNB HRK/USD, objavljene u tjednu koji prethodi tjednu isporuke. U obračun se uzima tečaj samo za one dane za koje postoje kotacije.


Premija navedena u troškovniku fiksna je i nepromjenjiva za vrijeme trajanja okvirnog sporazuma.

Ukoliko UGOVARATELJ odobri popust, a s obzirom da se radi o promjenjivoj cijeni, mora prilikom svakog ispostavljenog računa iskazati jediničnu cijenu po litri, popust u apsolutnom iznosu, iznos poreza i ukupnu cijenu sa porezom.

UGOVARATELJ ne može tražiti predujam niti sredstva osiguranja plaćanja. 


Na zakašnjele uplate UGOVARATELJ ima pravo Korisnicima obračunati zakonsku zateznu kamatu od dana dospijeća do dana plaćanja računa.


U slučaju slanja opomena, UGOVARATELJ nema pravo na naplatu troškova opomena.

III. TRAJANJE OKVIRNOG SPORAZUMA

Članak 4.

Sporazum se sklapa za razdoblje od dvije godine za period od 1. siječnja 2018. godine do 31. prosinca 2019. godine, obvezuje na sklapanje ugovora o javnoj nabavi. i predviđa sklapanje jednog ugovora o javnoj nabavi tijekom navedenog razdoblja
Sporazum prestaje istekom roka iz stavka 1. ovoga članka, izvršenjem ili raskidom ukoliko nastupi jedan od raskidnih uvjeta iz članka 13. ovog Sporazuma.
IV.
SKLAPANJE POJEDINAČNIH UGOVORA
Članak 5.

             Korisnici će s UGOVARATELJEM u pisanom obliku sklopiti ugovore s rokom do 31. prosinca 2019. godine.

             Na temelju uvjeta iz Sporazuma i ponude UGOVARATELJA dostavljene prije sklapanja Sporazuma Korisnik će izraditi prijedlog ugovora.

             Nakon usuglašavanja svih odredbi ugovora, Korisnik će dostaviti UGOVARATELJU ugovor iz prethodnog stavka radi potpisa istog. UGOVARATELJ je dužan bez odgađanja potpisati ugovor i vratiti ga Korisniku.

             Ugovorom sklopljenim prema odredbama ovoga članka ugovorne strane ne smiju mijenjati bitne uvjete Sporazuma.

              Jedan primjerak ugovora Korisnik je dužan dostaviti SREDIŠNJEM TIJELU u roku od deset dana od dana sklapanja ugovora.

Korisnici su obvezni do isteka trajanja Sporazuma, u slučaju potrebe nabave lož-ulja iste nabavljati od UGOVARATELJA pod uvjetima određenim Sporazumom.

Članak 6.

UGOVARATELJ je dužan pisano izvijestiti SREDIŠNJE TIJELO u trenutku kada ukupna plaćanja po ovome Sporazumu dosegnu 75% cijene iz članka 3. ovoga Sporazuma , kao i kada ukupna plaćanja dosegnu 95% cijene iz članka 3. ovoga Sporazuma.
Članak 7.
             UGOVARATELJ je dužan prilikom isporuke predmeta nabave priložiti izjavu o sukladnosti na Obrascu TNG-1 u preslici, sukladno članku 21. stavku 4. Uredbe o kvaliteti tekućih naftnih goriva.

Ugovori stupaju na snagu danom potpisa ugovornih strana, a početak primjene je od 1. siječnja 2018. godine.
V. 
MJESTA I UVJETI ISPORUKE

Članak 8.

UGOVARATELJ će predmet nabave isporučiti na lokacije Korisnika navedene u popisu Korisnika s lokacijama. 

Mjesta isporuke podložna su promjenama tijekom važenja ovoga Sporazuma. Točan broj mjesta i točne lokacije utvrdit će se prilikom sklapanja ugovora. 

O svim izmjenama UGOVARATELJ je dužan obavijestiti SREDIŠNJE TIJELO početkom sljedećeg mjeseca nakon mjeseca u kojem je nastala promjena.

UGOVARATELJ je dužan isporučiti predmet nabave o svom trošku na mjesto isporuke, prijevoznim sredstvom koje udovoljava propisanim tehničkim uvjetima i ostalim pozitivnim propisima koji se odnose na predmet nabave.
           Isporuka predmet nabave obavljati će se sukcesivno, sukladno potrebama Korisnika, na temelju pisanog zahtjeva za isporukom Korisnika.

           Dinamika isporuke odredit će se ugovorom s time da rok isporuke ne smije biti duži od tri dana od primitka zahtjeva za isporuku.

VI. NAČIN PLAĆANJA 
Članak 9.


UGOVARATELJ će račune koji glase na Korisnike dostaviti svakom Korisniku, a sveukupnu rekapitulaciju istih dostaviti će Središnjem tijelu na adresu: Osječko-baranjska županija, Upravni odjel za prosvjetu, kulturu, šport i tehničku kulturu, Županijska 4, Osijek. 


Središnje tijelo će isporuke platiti temeljem računa u roku 15 (petnaest) dana od dana zaprimanja na IBAN ______________________________.

VII. ZAJEDNICA PONUDITELJA
Članak 10.

Sukladno točki 34. Dokumentacije o nabavi i ponudi iz članka 1. stavak 2. ovoga Sporazuma, sporazumne strane utvrđuju člana/ove zajednice ponuditelja i robu koju će isti isporučiti, kako slijedi:

-

-
VIII. PODUGOVARATELJI
Članak 11.

Sukladno točki 35. Dokumentacije o nabavi i ponudi iz članka 1. ovoga Sporazuma, sporazumne strane utvrđuju podugovaratelja/e i robu koju će isti isporučiti, kako slijedi:

- 
-

Sudjelovanje podugovaratelja ne utječe na odgovornost UGOVARATELJA za izvršenje ovoga Sporazuma.

IX.    JAMSTVO ZA UREDNO ISPUNJENJE OKVIRNOG SPORAZUMA
Članak 12.

UGOVARATELJ je dužan odmah nakon potpisa Sporazuma, a najkasnije u roku osam dana od primitka istog, SREDIŠNJEM TIJELU predati jamstvo za uredno izvršenje okvirnog sporazuma u vrijednosti 5% ugovorene cijene bez PDV-a, u obliku bankarske garancije sukladno članku 1039. Zakona o obveznim odnosima. 

U bankarskoj garanciji mora biti navedeno sljedeće:

- da je korisnik garancije Osječko-baranjska županija,
- da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos u visini od 5% od ukupne vrijednosti Sporazuma bez poreza na dodanu vrijednost u slučaju povrede obveza utvrđenih Sporazumom.

Bankarska garancija se izdaje za period od 1. siječnja 2018. godine do 31. siječnja 2020. godine.
Bankarska garancija za izvršavanje Sporazuma naplatit će se u slučaju povrede obveza utvrđenih ovim Sporazumom i provedenim postupkom javne nabave.
UGOVARATELJ može umjesto bankarske garancije dati novčani polog u traženom iznosu. Novčani polog može se uplatiti na: Osječko-baranjska županija, IBAN: HR2423600001800014000, model: 68,  poziv na broj: 7307 OIB uplatitelja.
Neiskorišteno jamstvo SREDIŠNJE TIJELO će vratiti UGOVARATELJU nakon isteka navedenog roka. 

X.    RASKID OKVIRNOG SPORAZUMA
Članak 13.

U slučaju nepoštivanja obveza utvrđenih ovim Sporazumom, a osobito u slučaju:

· da UGOVARATELJ odbije sklopiti usuglašeni tekst Ugovora koji je sačinjen u skladu s Dokumentacijom o nabavi, odabranom ponudom i Sporazumom,

· obračunava cijene koje nisu ugovorene i koje su suprotne načinu izračuna iz članka 3. Sporazuma

· da UGOVARATELJ ne dostavi jamstvo u roku određenim Sporazumom

· raskida pojedinačnih ugovora ili više njih, ako je do raskida došlo zbog neizvršavanja ugovornih obveza od strane UGOVARATELJA
- da UGOVARATELJ je prilikom isporuke predmeta nabave ne priloži izjavu o sukladnosti na Obrascu TNG-1 u preslici, sukladno članku 21. stavku 4. Uredbe o kvaliteti tekućih naftnih goriva
SREDIŠNJE TIJELO će pisanom reklamacijom obavijestiti UGOVARATELJA o povredi Sporazuma i odrediti rok od dva dana da ispravi povredu. U slučaju da UGOVARATELJ ne ispravi povredu sporazumne strane su suglasne da je nastupio raskidni uvjet i da učinci ovoga Sporazuma prestaju, o čemu će UGOVARATELJA izvijestiti pisanim putem preporučenom poštanskom pošiljkom ili na drugi dokaziv način.

U slučaju da se povrede obveza ponavljaju, sporazumne strane su suglasne da nakon treće pisane reklamacije nastupa raskidni uvjet i da učinci ovoga Sporazuma prestaju.

Članak 14.

SREDIŠNJE TIJELO obvezno je raskinuti okvirni sporazum tijekom njegova trajanja ako:
1. je okvirni sporazum značajno izmijenjen, što bi zahtijevalo novi postupak nabave na temelju članka 321.  ZJN 2016
2. je UGOVARATELJ morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016
3. se okvirni sporazum nije trebao dodijeliti UGOVARATELJU zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije
4. se okvirni sporazum nije trebao dodijeliti UGOVARATELJU zbog ozbiljne povrede odredaba  ZJN 2016, a koja je utvrđena pravomoćnom presudom nadležnog upravnog suda. 

Članak 15.
SREDIŠNJE TIJELO u slučaju iz prethodnih stavaka ima pravo naplatiti jamstvo za uredno ispunjenje okvirnog sporazuma, kao i na naknadu štete prema općim pravilima odgovornosti za štetu, sukladno Zakonu o obveznim odnosima. 

XI.
PREDSTAVNICI SPORAZUMNIH STRANA

Članak 16.
UGOVARATELJ je dužan dostaviti SREDIŠNJEM TIJELU na njegov zahtjev polugodišnje izvješće ili po potrebi SREDIŠNJEG TIJELA, o izvršavanju Sporazuma, za svakog pojedinog korisnika, po lokacijama u papirnatom i elektroničkom obliku. Izvješće mora sadržavati najmanje podatke o korisniku, lokaciji, vrsti lož-ulja i cijenama koje su se primjenjivale u vrijeme isporuke goriva.

Predstavnika SREDIŠNJEG TIJELA zaduženog za praćenje realizacije izvršenja obveza iz Sporazuma određuje pročelnica Upravnog odjela za prosvjetu, kulturu, šport i tehničku kulturu. 

XII. IZMJENE OKVIRNOG SPORAZUMA TIJEKOM NJEGOVA TRAJANJA

Članak 17.


Ukoliko tijekom trajanja Sporazuma nastupe okolnosti navedene u članku 318. i članku 320. stavak 1. ZJN 2016 sporazumne strane će urediti isto dodatkom ovom Sporazumu.

XIII.     ZAVRŠNE ODREDBE
Članak 18.

Sporazumne strane su suglasne da će se na uređenje svih ostalih odnosa iz ovoga Sporazuma primjenjivati odredbe Zakona o javnoj nabavi, Zakona o obveznim odnosima, Zakona o energiji, Zakona o tržištu nafte i naftnih derivata i ostalih pozitivnih propisa Republike Hrvatske koji reguliraju predmetno područje.

Članak 19.

Sporazumne strane se obvezuju da će eventualne sporove koji mogu proizaći iz ovoga Sporazuma sporazumno riješiti. U slučaju nemogućnosti sporazumnog rješavanje, za sve sporove iz ovoga Sporazuma sporazumne strane ugovaraju nadležnost stvarno nadležnog suda u Osijeku. 

Članak 20.

Ovaj Sporazum sastavljen je u sedam primjeraka od kojih SREDIŠNJE TIJELO zadržava pet, a UGOVARATELJ dva primjerka. 

Članak 21.

Sporazumne strane potpisom preuzimaju prava i obveze iz ovoga Sporazuma.

ZA UGOVARATELJA:                                                            ZA SREDIŠNJE TIJELO:

           Direktor                                                                                         Župan

                 




                                             Ivan Anušić                                                             

KLASA:                                                                            URBROJ: 

_____,                        2017. godine                                          Osijek,                        2017. godine

